Document ID: 32013R0484

KOMISJONI RAKENDUSMÄÄRUS (EL) nr 484/2013,
24. mai 2013,
millega muudetakse määrust (EÜ) nr 718/2007, millega rakendatakse nõukogu määrust (EÜ) nr 1085/2006, millega luuakse ühinemiseelse abi rahastamisvahend
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 17. juuli 2006. aasta määrust (EÜ) nr 1085/2006, millega luuakse ühinemiseelse abi rahastamisvahend (1) (edaspidi „IPA määrus”), eriti selle artikli 3 lõiget 3,
ning arvestades järgmist:
(1)
Komisjoni 12. juuni 2007. aasta määruses (EÜ) nr 718/2007, millega rakendatakse nõukogu määrust (EÜ) nr 1085/2006, millega luuakse ühinemiseelse abi rahastamisvahend, (2) on sätestatud IPA määruse rakendamise üksikasjalikud eeskirjad.
(2)
Selleks et täita üleminekuabi ja institutsioonide väljaarendamise rahastamisvahendist abi andmise eesmärgid, on teatava tegevuse, näiteks Lääne-Balkani riikides pagulaste ja põgenike eluasemeprobleemi lahendamise puhul olemuslikult ja tingimata vajalik, et maa ja olemasolevate ehitiste ostmiseks tehtavad kulud oleksid abikõlblikud. Sätestada tuleks uus erand, mis hõlmab maa ja olemasolevate ehitiste ostmiseks tehtavaid kulusid.
(3)
Seepärast tuleks määrust (EÜ) nr 718/2007 vastavalt muuta.
(4)
Käesoleva määrusega kehtestatavad sätted on kooskõlas ühinemiseelse abi komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 718/2007 artikli 66 lõikele 3 lisatakse punkt d:
„d)
maa ja olemasolevate hoonete ostmine, kui see on õigustatud tegevuse laadiga.”
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõigis liikmesriikides.
Brüssel, 24. mai 2013

Labels: 1
5
0
3
18
15